New York (TASR) - Pravý krídelník Pittsburghu Penguins Alexej Kovaľov sa stal po druhý raz v tejto sezóne Hráčom týždňa NHL. Ruský hokejista, ktorý získal ako prvý hráč v tejto sezóne už dve týždňové ocenenia, zaznamenal v troch zápasoch uplynulého týždňa
8 bodov za šesť gólov a dve asistencie, pričom v dvoch stretnutiach zaznamenal hetrik.
Kovaľovovými protikandidátmi na hráčske ocenenie boli jeho spoluhráč z Pittsburgu Čech Jaromír Jágr, ruský krídelník New Jersey Alexander Mogyľnij, ďalší ruský útočník Pavel Bure z Floridy, brankár St.Louis Brent Johnson a strážca svätyne Detroitu Chris Osgood.